บาทเปิดตลาด 35.18/22   แนวโน้มอ่อนค่า
เงินบาทเปิดตลาด 35.18/22 บาทต่อดอลล่าร์  แนวโน้มอ่อนค่าหลังดอลล์แข็ง รอติดตามตัวเลขจ้างงานนอกภาคเกษตรสหรัฐคืนนี้
8 ก.ค. 2559

เงินบาทเปิดตลาด 35.18/22 บาทต่อดอลล่าร์  แนวโน้มอ่อนค่าหลังดอลล์แข็ง รอติดตามตัวเลขจ้างงานนอกภาคเกษตรสหรัฐคืนนี้
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 35.18/22 บาท/ดอลลาร์ แข็งค่า ขึ้นเล็กน้อยจากช่วงเย็นวานนี้ที่ปิดตลาดที่ระดับ 35.20 บาท/ดอลลาร์
เงินบาทวันนี้มีโอกาสจะปรับตัวอ่อนค่าได้ เนื่องจากตัวเลขเศรษฐกิจของสหรัฐ โดยเฉพาะในส่วนของการจ้างงานออกมาดี ส่งผลให้ดอลลาร์สหรัฐปรับตัวแข็งค่าขึ้นเมื่อเทียบกับค่าเงินสกุลอื่นๆ และระหว่างวันดอลลาร์ยังมีโอกาสแข็งค่าขึ้นได้อีก โดยคืนนี้ต้องรอดูข้อมูลตัวเลขการจ้างงานนอกภาคเกษตรเดือนมิ.ย.ด้วย
"บาทยังมีโอกาสอ่อนค่าได้อีก เพราะตัวเลขของสหรัฐที่เกี่ยวกับการจ้างงานออกมาดี และคืนนี้ต้องรอดูตัวเลข Nonfarm Payroll อีกที" นักบริหารเงิน กล่าว
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 35.15-35.30 บาท/ดอลลาร์